IEPIRKUMA LĪGUMS Nr. ____
par trīs jaunu transportlīdzekļu iegādi 

Saldū,
Līguma datums ir tā 
elektroniskās parakstīšanas datums

Saldus novada pašvaldība, reģistrācijas Nr. 90009114646, juridiskā adrese: Striķu iela 3, Saldus, Saldus novads, LV-3801, kuru uz Saldus novada pašvaldības nolikuma pamata pārstāv tās domes priekšsēdētājs Māris Zusts, no vienas puses, turpmāk – Pircējs, un
“AVAR AUTO”, reģistrācijas Nr. 50003623341, juridiskā adrese “Gatves”, Jaunmārupe, Mārupes nov., LV-2166, tās valdes locekles Ilvijas Veites personā, kura pārstāv uzņēmumu uz Statūtu pamata, no otras puses, turpmāk – Piegādātājs, abi kopā un katrs atsevišķi turpmāk šī līguma tekstā saukti par Pusēm, pamatojoties uz iepirkuma „Trīs jaunu transportlīdzekļu iegāde Saldus novada pašvaldības skolēnu pārvadājumiem”, identifikācijas numurs SNP 2024/79, turpmāk – Iepirkums, rezultātiem, Puses noslēdz šāda satura līgumu, turpmāk – Līgums:

1. LĪGUMA PRIEKŠMETS
1.1. Piegādātājs saskaņā ar Tehnisko specifikāciju/Tehnisko piedāvājumu (1.pielikums) un šī Līguma noteikumiem nodod Pircēja īpašumā transportlīdzekli MAN TGE 5.160 (marka, modelis) 3 (trīs) vienības, turpmāk – Prece vai transportlīdzeklis, bet Pircējs apņemas pieņemt Preci un veikt Preces apmaksu saskaņā ar šī Līguma noteikumiem.
1.2. Piegādātājs apliecina, ka Prece pārdošanas brīdī nav atsavināta, ieķīlāta vai apgrūtināta ar parādiem un saistībām un par to nav tiesas strīdu.
1.3. Piegādātājs apliecina, ka Prece ir tā īpašumā un Piegādātājam ir tiesības slēgt šādu Līgumu.
1.4. Transportlīdzekļu daudzums kopā – 3 (trīs) vienības.
1.5. Prece tiek nodota Pircējam Līgumā noteiktajā kārtībā ar Preces pieņemšanas-nodošanas aktu, kas pievienots šim Līgumam kā pielikums un ir šī Līguma neatņemama sastāvdaļa. Pircējs īpašuma tiesības uz Preci iegūst pēc Līguma un Preces pieņemšanas-nodošanas akta parakstīšanas, pie nosacījuma, ka ir veikta pilna Līguma 2.1.punktā norādītās Pirkuma maksas samaksa.
1.6. Līdz ar Preces nodošanu Pircējam Līgumā noteiktajā kārtībā, visa atbildība par Preci, tai nodarītajiem zaudējumiem vai ar to nodarītajiem zaudējumiem trešajām personām, gulstas uz Pircēju.
1.7. Piegādātājs šī Līguma ietvaros nodrošina Preces piegādi uz Pircēja norādīto adresi: Avotu ielā 12, Saldū, Saldus novadā.
2. APMAKSAS NOSACĪJUMI
2.1. Preces cena saskaņā ar Piegādātāja iesniegto Finanšu piedāvājumu (2.pielikums) ir 245100,00 EUR (divi simti četrdesmit pieci tūkstoši un viens simts euro, 00 centi)  neieskaitot pievienotās vērtības nodokli (turpmāk – PVN) par 3 (trīs) transportlīdzekļiem. PVN tiek maksāts atbilstoši Latvijas Republikas normatīvajos aktos noteiktās procentu likmes apmērā.
2.2.  Visus izdevumus, kas saistīti ar šī Līguma noslēgšanu (tajā skaitā nodokļus) un Preces pārreģistrāciju Ceļu satiksmes drošības direkcijā, sedz Piegādātājs par saviem līdzekļiem.
2.3. Par Preci Pircējs samaksā Piegādātājam 10 (desmit) darba dienu laikā no Preces saņemšanas brīža uz 8.punktā norādīto Piegādātāja bankas kontu.
2.4. Piegādātājam rēķini jāizraksta Pircējam uz Līguma 8.punktā minētajiem Pircēja rekvizītiem. 
2.5. Piegādātājs rēķinu Pircējam nosūta elektroniski uz Piegādātāja elektronisko adresi (e-adrese) _DEFAULT@90009114646 (XML formātā, papildus pievienojot rēķina PDF datni) vai e-pasta adresi: pasts@saldus.lv. Rēķins uzskatāms par saņemtu 2 (divu) darba dienu laikā no dienas, kad tas tiek nosūtīts uz šajā punktā norādīto e-pasta adresi vai e-adresi. Rēķinā ir jābūt atsaucei uz iepirkuma id.Nr. SNP 2024/79.
2.6. Par samaksas dienu tiek uzskatīta diena, kad Pircējs pārskaitījis uz Piegādātāja bankas kontu summu, kas uzrādīta attiecīgajā rēķinā un ko apliecina attiecīgs maksājuma uzdevums.
2.7. Gadījumā, ja Piegādātājs maina norēķinu kontu, viņam nekavējoties par to rakstveidā jāinformē Pircējs, nosūtot ierakstītu vēstuli vai nododot pret parakstu.
2.8. Ja Pircējs neievēro apmaksas termiņus, par kuriem Līgumā ir vienojušās Puses, Piegādātājam ir tiesības pieprasīt nokavējuma naudu 0,5 % apmērā no neapmaksātās preču pavadzīmes - rēķina vērtības par katru nokavējuma dienu, bet ne vairāk kā 10% (desmit procenti) no kopējās Līguma summas.
2.9. Nokavējuma naudas apmaksa neatbrīvo Pircēju no Līguma saistību izpildes.
2.10.  Ja Piegādātājs nepiegādā Preci Pircējam noteiktajā vietā un daudzumā, Piegādātājam jāmaksā Pircējam līgumsods 0,5 % apmērā no nepiegādātās Preces vērtības par katru nokavēto kalendāro dienu, bet ne vairāk kā 10% (desmit procenti) no kopējās Līguma summas.

3. PUŠU TIESĪBAS UN PIENĀKUMI
3.1. Piegādātājs apņemas:
3.1.1. pirms Preces nodošanas veikt visas nepieciešamās darbības, kas atkarīgas no Piegādātāja, un sagatavot dokumentāciju Preces reģistrācijai uz Pircēja vārda;
3.1.2. segt visus izdevumus, kas saistīti ar šī Līguma noslēgšanu, Preces pārreģistrāciju Ceļu satiksmes drošības direkcijā (tajā skaitā nodokļus);
3.1.3. Preces nodošanas brīdī parakstīt Preces pieņemšanas-nodošanas aktus par katru transportlīdzekli atsevišķi;
3.1.4. nodrošināt Preces piegādi uz adresi: Avotu  ielā 12, Saldū, Saldus novadā;
3.1.5. veikt Preces piegādi ne vēlāk kā līdz 2025.gada 30.novembrim. Piegādi var veikt atsevišķi par katru transportlīdzekli. 
3.2. Pircējs apņemas:
3.2.1. veikt pilnu Preces samaksu Līgumā noteiktajā kārtībā un termiņos;
3.2.2. pieņemt no Piegādātāja Preci Līgumā noteiktajā termiņā un parakstīt Preces pieņemšanas-nodošanas aktus.
4. KVALITĀTE
4.1. Prece atbilst normatīvo aktu prasībām, ir sertificēta lietošanai Latvijas Republikā, un ir Tehniskajā piedāvājumā (1.pielikums) norādītajā komplektācijā.
4.2. Piegādātājs nodrošina Preces garantiju vismaz 24 mēnešus bez nobraukuma ierobežojuma, bet ne mazākā laika posmā un ne uz sliktākiem noteikumiem, kādus noteicis automašīnas ražotājs. Garantijas termiņš sākas no Preces pieņemšanas-nodošanas akta parakstīšanas dienas.
4.3. Oriģinālām rezerves daļām jānodrošina vismaz 24 (divdesmit četru) mēnešu garantiju.

5. PRECES PIEŅEMŠANA
5.1. Preces nodošanas brīdī Pircējs pārbauda vizuālo stāvokli un atbilstību komplektācijai.
5.2. Par katra transportlīdzekļa piegādi tiek sagatavots un parakstīts divpusējs Līguma izpildes nodošanas – pieņemšanas akts.
5.3. Gadījumā, ja tiek konstatēta Preces daudzuma vai kvalitātes neatbilstība šī Līguma nosacījumiem, par to tiek izdarīts ieraksts Līguma izpildes pieņemšanas - nodošanas aktā, saskaņā, ar kuru Piegādātājs apņemas minēto trūkumu novērst 30 (trīsdesmit) dienu laikā.

6. LĪGUMA GROZĪŠANAS UN IZBEIGŠANAS KĀRTĪBA
6.1. Līgumu var grozīt vai papildināt, atbilstoši Latvijas Republikā spēkā esošo normatīvo aktu noteiktajai kārtībai, noformējot rakstisku vienošanos, kas ar tās abpusēju parakstīšanu kļūst par Līguma neatņemamu sastāvdaļu. Lemjot par Līguma grozījumiem, Pusēm jāievēro Publisko iepirkuma likumā 61. pantā noteiktā kārtība un prasības.
6.2. Līgums var tikt izbeigts tikai Līgumā noteiktajā kārtībā, vai Pusēm savstarpēji vienojoties.
6.3. Pircējs ir tiesīgs vienpusēji izbeigt Līgumu pirms tajā noteikto saistību izpildes, ja:
6.3.1. Piegādātājs nepienācīgi pilda savas Līgumā noteiktās saistības, un pēc Pircēja brīdinājuma saņemšanas nav novērsis konstatēto Līgumā noteikto saistību neizpildi vai turpina tās nepildīt. Pircējs neatlīdzina Piegādātājam tādējādi radušos zaudējumus;
6.3.2. Piegādātājs piegādā Preci, kas neatbilst Tehniskās specifikācijas/Tehniskā piedāvājuma un Līguma prasībām. Pircējs neatlīdzina Piegādātājam tādējādi radušos zaudējumu;
6.3.3. Līgumu nav iespējams izpildīt tādēļ, ka Līguma izpildes laikā Piegādātājam ir piemērotas vai tiek atklātas/konstatētas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas saskaņā ar Starptautisko un Latvijas Republikas nacionālo sankciju likuma 11.1 panta trešās daļas Regulējumu.
6.3.4. Jebkurā Līguma izbeigšanas gadījumā Puses apņemas izpildīt visas saistības, kas radušās līdz Līguma izbeigšanas brīdim.
6.3.5. Puses vienojas, ka gadījumā, ja iestājas ārēji, no Pircēja neatkarīgi apstākļi, kas būtiski ietekmē vai atceļ Preces piegādes nepieciešamību, Pircējs ir tiesīgs vienpusēji izbeigt Līgumu, nemaksājot Piegādātājam ne līgumsodu, ne arī zaudējumu atlīdzību.
6.3.6. Jebkurā Līguma izbeigšanas gadījumā Puses apņemas izpildīt visas saistības, kas radušās līdz Līguma izbeigšanas brīdim.
7. NOBEIGUMA NOTEIKUMI
7.1. Pušu strīdi un domstarpības tiek atrisināti, pusēm vienojoties, ja šāda vienošanās nav panākama, tad strīdus jautājums tiek nodots izskatīšanai tiesā, atbilstoši Latvijas Republikā spēkā esošajiem normatīvajiem aktiem.
7.2. Pircēja atbildīgā persona šī Līguma izpildes laikā -----.
7.3. Piegādātāja atbildīgā persona par šī Līguma izpildi ir -----. 
7.4. Visai sarakstei, saskaņojumiem, dokumentiem un citai informācijai, ar kuru apmainās Puses un kura ir attiecināma uz Līgumu, ir jābūt latviešu valodā, noformētai rakstiski, un tai ir jābūt iesniegtai otrai Pusei personiski pret parakstu vai nosūtītai ierakstītā vēstulē uz Pircēja juridisko adresi vai parakstītai ar drošu elektronisko parakstu un laika zīmogu un nosūtītai uz Pircēja e-pasta adresi pasts@saldus.lv.
7.5. Līgums un tā pielikumi parakstīti ar drošu elektronisko parakstu un satur laika zīmogu.
7.6. Līguma parakstīšanas dienā līgumam ir šādi pielikumi:
7.6.1. 1. pielikums - Tehniskā specifikācija - Tehniskais piedāvājums;
7.6.2. 2. pielikums - Finanšu piedāvājums.

8. Pušu rekvizīti un paraksti
	PIRCĒJS
Saldus novada pašvaldība
Reģ. Nr. 90009114646
Adrese: Striķu iela 3, Saldus, LV-3801
Konts: LV20TREL9802573021000
Banka: Valsts kase
Bankas BIC: TRELLV22


(*paraksts)
(M.ZUSTS)

	PIEGĀDĀTĀJS

SIA “Avar Auto”
Reģ.Nr.: 50003623341
Adrese: „Gatves”, Mārupes pag., 
Mārupes nov., LV-2166
Konts: LV03HABA0551004179402
Banka: AS Swedbank
Bankas BIC: HABALV22

(*paraksts)
(I.VEITE)



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
LAIKA ZĪMOGA DATUMS IR PĒDĒJĀ DOKUMENTA PARAKSTĪTĀJA PARAKSTĪŠANAS DATUMS

